ต้อหินคืออะไร
1.  เป็นโรคตาที่เกิดจากระบบต่อมน้ำตาทำงานผิดปกติ ทำให้มีปริมาณน้ำตาไม่เพียงพอให้ความชุ่มชื้นแก่ดวงตา หรือน้ำตาที่ผลิตออกมาไม่มีประสิทธิภาพ
2. เป็นการอักเสบหรือติดเชื้อของเยื่อบุตาซึ่งเป็นเนื้อเยื่อบางใสที่คลุมอยู่ด้านในของเปลือกตาและบนตาขาว 
3. โรคของเส้นประสาทตาเสื่อม ทำให้ตามัวลงอย่างช้าๆ และเป็นโรคที่ไม่สามารถรักษาให้มองเห็นชัดเจนเหมือนเดิม ต้อหินเกิดได้จากหลายๆ สาเหตุ
4. ภาวะที่ผู้ป่วยมีระดับการมองเห็นผิดปกติ แต่จากการตรวจตาทั่วไปไม่พบสิ่งปกติ
คำตอบที่ถูกต้องคือ 3.  เนื่องจาก  ต้อหินคือโรคของเส้นประสาทตาเสื่อม ทำให้ตามัวลงอย่างช้าๆ และเป็นโรคที่ไม่สามารถรักษาให้มองเห็นชัดเจนเหมือนเดิม ต้อหินเกิดได้จากหลายๆ สาเหตุ เช่น 1 การใช้ยาหยอดตาที่มีส่วนผสมของสเตียรอยด์ติดต่อกันนานๆ จะทำให้ความดันลูกตาสูงขึ้นและเกิดเป็นต้อหินได้ 2 อุบัติเหตุต่อตา เช่น ตีแบดมินตันหรือเทนนิส แล้วถูกลูกแบดมินตันหรือลูกเทนนิสกระแทกใส่ตา ทำให้เกิดแผลภายในลูกตา ทำให้น้ำภายในลูกตาระบายออกไม่ได้ ก่อให้เกิดความดันสูงขึ้นและเกิดต้อหินได้ 3 ม่านตาอักเสบ ช่วงที่มีการอักเสบ จะมีปฏิกิริยาภายในน้ำหน้าเลนส์ตา ส่งผลให้โปรตีนหรือเม็ดเลือดขาวลอยไปอุดรูระบายของน้ำภายในลูกตา ทำให้ความดันตาสูงขึ้นได้ 4 สาเหตุอื่นๆ เช่น ผู้ป่วยเบาหวาน ที่ไม่เคยได้รับการตรวจจอประสาทตาจากจักษุแพทย์ จนกระทั่งเกิดเบาหวานขึ้นจอตา การป้องกันและสังเกตตัวเองเพื่อหลีกเลี่ยงต้อหิน ระยะแรกๆ ต้อหินจะไม่มีอาการใดๆเลย บางรายอาจมีอาการปวดตาบางครั้ง ซึ่งมีสาเหตุหลายอย่าง เช่น ใช้คอมพิวเตอร์นานๆ และส่วนใหญ่แพทย์มักวินิจฉัยต้อหินเมื่อมีอาการมากแล้ว ดังนั้น ใครก็ตามที่มีอายุมากกว่า 40 ปีขึ้นไปจำเป็นต้องไปตรวจตากับจักษุแพทย์ประมาณปีละ 1 ครั้ง สำหรับคนที่เป็นต้อหินระยะแรกอาจจะมีอาการปวดตาข้างเดียวหรือ 2 ข้างก็ได้ หรือมองเห็นแสงสีรุ้งรอบดวงไฟ
2.จักษุวิทยา (จักษุวิทยา) - Ophthalmology